# Krav Maga

Krav Maga
קרב מגע‎| Askar-askar Israel mempelajari Krav Maga, pada tahun 1955 |
| Fokus | Hybrid |
| Negara asal | Israel |
| Pencipta | Imi Lichtenfeld |
| Keibubapaan | Tinju, gusti, aikido, judo, karate dan kapap |
| Sukan olimpik | Bukan |

**Krav Maga** ([krav ma.ga], Bahasa Ibrani: קְרַב מַגָּע‎, "tempur sentuh") ialah suatu seni bela diri dikembangkan dalam Pasukan Pertahanan Israel (IDF) serta pasukan keselamatan dalam negara tersebut menggabungkan banyak teknik tempur sukan sentuh seperti tinju, gusti, aikido, judo dan karate serta menerapkan pertempuran dalam keadaan persekitaran sebenar. Ia dikenali dengan tahap kecekapannya serta penumpuannya dalan situasi sebenar.

Ia dikembangkan Imi Lichtenfeld, seorang peninju kelahiran Budapest hasil pengalamannya dalam rusuhan yang berlaku di Bratislava, Czechoslovakia semasa pertengahan dekad 1930-an.

## Sejarah perkembangan

Ketua Krav Maga, Imi Lichtenfeld, menunjukkan gerakan tarungannya
Imre Lichtenfeld merupakan seorang peninju yang giat dalan pelbagai sukan termasuk gimnastik dan gusti; beliau tidak sahaja memenangi kejohanan gusti tahap belia di negara asalnya tahun 1928 malah juga tahap dewasa serta kejohanan dua sukan disebut pada tahun berikutnya. Menjelang tahun 1930-an, rusuhan menyasarkan masyarakat Yahudi setempat pimpinan Slovenská Ľudová Strana mula melanda Bratislava lalu Lichtenfeld mula mengumpulkan seberapa banyak peninju dan pegusti mempertahankan kawasan kejiranan mereka daripada diserang golongan perusuh tersebut. Lichtenfeld mula mendapati jurusan sukan-sukan yang diajarinya tidak begitu cocok untuk keadaan pertempuran persekitaran sebenar yang lebih spontan dan agresif, maka beliau mengembangkan suaut taktik lawannya tersendiri yang menjadi asas kepada Krav Maga.

Pada 1940, Lichtenfeld mengikuti keluarga dan rakan-rakannya berhijrah keluar dari Eropah ke Palestin di mana beliau menyertai pertubuhan paramiliter Haganah - di sana beliau mengajarkan para anggotanya banyak jurusan berkaitan sukan tarungan serta persenaman. Beliau turut melatih banyak pelopor kepada unit khusus Pasukan Pertahanan Israel; beliau dilantik sebagai ketua pelatih kecergasan badan utama dalam angkatan tentera ini setelah ia dibentuk berikutan pendirian negara Israel. Pelajar pertama Imi, Eli Avikzar, mula menjadi jurulatih bawahan dan pembangun bersama sukan ini dengan menerapkan banyak unsur aikido dipelajarinya di Perancis. Kursus pertama yang melatih jurusan ini pertama kali diadakan di Institut Wingate Netanya, Israel, pada tahun 1971 diawasi Lichtenfeld sendiri.

Imi bersara dari IDF pada 1974 lalu Eli mengambil alih sebagai pengurus pusat latihan Krav Magadi Netanya - Eli menjadi ketua bahagian Krav Maga IDF pada 1976 lalu meluaskan pengamalan latihan ini ke serata unit IDF. Lichtenfeld pula menubuhkan sebuah sekolah khusus Krav Maga untu orang ramai. Israeli Krav Maga Association (IKMA) ditubuhkan beliau dan beberapa jurulatih lain pada 1978.

## Teknik asas

## Rujukan

## Bacaan lanjut

* Imi Sde-Or & Eyal Yanilov *How to Defend Yourself Against Armed Assault*, Dekel Publishing House, 2001.Templat:ISBN?
* Aviram, Boaz. *Krav Maga: Use of the Human Body as a Weapon: Philosophy and Application of Hand to Hand Fighting Training System*. US: Lulu Enterprises, 2009. ISBN 978-0-557-24846-9.
* Ben Asher, David. *Fighting Fit: The Israeli Defense Forces Guide to Physical Fitness and Self Defense*. New York: Perigee Books, 1983. ISBN 0-399-50624-1.
* Cohen, Einat Bar-On (2011). "Once We Put Our Helmets On, There are No More Friends: The "Fights" Session in the Israeli Army Course for Close-Combat Instructors". *Armed Forces & Society* 37, No. 3: 512–533.
* Kahn, David. *Krav Maga: an essential guide to the renowned method for fitness and self-defence*. London: Piatkus, 2005. ISBN 0-01-303950-4.
* Levine, Darren. *Complete krav maga: the ultimate guide to over 200 self-defense and combative techniques*. Berkeley, CA: Ulysses, 2007. ISBN 1-56975-573-6.
* Philippe, Christophe. *The essential Krav Maga: self-defense techniques for everyone*. Berkeley, CA: Blue Snake, 2006. ISBN 1-58394-168-1.
* Master Ofir. *Hagana System: Self Protection Academy Founded by Ofir*. Paris: Editions Amphora 2012.
* Allan Stevo (23 June 2011). "The Martial Arts / Self-Defense Style Invented in Bratislava". Dicapai pada 5 Mac 2013.
* Krav Maga Systems (11 Mei 2017). "The Krav Maga Systems International Blog".

## Pautan luar

* Israeli Krav Maga Association (IKMA)
* International Krav Maga Federation (IKMF)